CELEX: 
Language: mt
Date: 2020-10-08 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2019/516 tal-Parlament Ewropew u tal-Kunsill billi jiddefinixxi l-lista ta’ kwistjonijiet li jridu jiġu indirizzati f’kull ċiklu ta’ verifika

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               L-Artikolu 5(2) tar-Regolament (UE) 2019/516 tal-Parlament Ewropew u tal-Kunsill tad-19 ta’ Marzu 2019 dwar l-armonizzazzjoni tad-dħul nazzjonali gross bi prezzijiet tas-suq u li jħassar id-Direttiva tal-Kunsill 89/130/KEE, Euratom u r-Regolament tal-Kunsill (KE, Euratom) Nru 1287/2003 (ir-Regolament dwar id-DNG)
                  1
                jagħti s-setgħa lill-Kummissjoni li tadotta atti delegati li jiddefinixxu l-lista ta’ kwistjonijiet li jridu jiġu indirizzati f’kull ċiklu ta’ verifika biex jiġu żgurati l-affidabbiltà, l-eżawrjenza u l-ogħla grad possibbli ta’ komparabbiltà tad-data dwar id-Dħul Nazzjonali Gross, f’konformità mal-ESA 2010.
            
            
               Abbażi tal-lista ta’ kwistjonijiet, il-Kummissjoni sussegwentement se tistabbilixxi l-miżuri speċifiċi, permezz ta’ atti ta’ implimentazzjoni, immirati biex itejbu l-komparabbiltà, l-affidabbiltà u l-eżawrjenza tad-data dwar id-Dħul Nazzjonali Gross tal-Istati Membri, f’konformità mal-Artikolu 5(3) tar-Regolament tal-DNG.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Waqt it-tħejjija ta’ dan l-att delegat, il-Kummissjoni wettqet konsultazzjonijiet xierqa. Il-Grupp ta’ Esperti tal-Kummissjoni dwar l-Introjtu Nazzjonali Gross (GNIG) ġie kkonsultat skont l-Artikolu 2(e) tad-Deċiżjoni tal-Kummissjoni C/2019/3651
                  2
               . Il-Kummissjoni kkonsultat ukoll lid-Diretturi tal-Istatistika Makroekonomika (DMES) u lill-Grupp ta’ Esperti tal-Istituti Nazzjonali tal-Istatistika tas-Sistema Ewropea tal-Istatistika.
            
            
               Fl-aħħar nett, żammet lill-Parlament Ewropew u lill-Kunsill infurmati dwar il-konsultazzjonijiet.
            
            
               3.ELEMENTI ĠURIDIĊI TAL-ATT DELEGAT
            
            
               Dan l-att delegat għandu l-għan li jiddefinixxi l-lista ta’ kwistjonijiet li jridu jiġu indirizzati f’kull ċiklu ta’ verifika.
            
            
               L-att delegat jikkonċerna kwistjoni marbuta maż-Żona Ekonomika Ewropea (ŻEE) u għalhekk l-applikazzjoni tiegħu tkopri ż-ŻEE.
            
            
               L-att delegat ma għandu l-ebda implikazzjoni fuq il-baġit tal-UE.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 8.10.2020
            
            
               li jissupplimenta r-Regolament (UE) 2019/516 tal-Parlament Ewropew u tal-Kunsill billi jiddefinixxi l-lista ta’ kwistjonijiet li jridu jiġu indirizzati f’kull ċiklu ta’ verifika
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Dan ġie sostitwit bir-Regolament (UE) 2019/516 tal-Parlament Ewropew u tal-Kunsill tad-19 ta’ Marzu 2019 dwar l-armonizzazzjoni tad-dħul nazzjonali gross bi prezzijiet tas-suq u li jħassar id-Direttiva tal-Kunsill 89/130/KEE, Euratom u r-Regolament tal-Kunsill (KE, Euratom) Nru 1287/2003 (ir-Regolament dwar id-DNG)
                  3
               , u b’mod partikolari l-Artikolu 5(2).
            
            
               Billi:
            
         
         
            
               (1)Id-data dwar id-Dħul Nazzjonali Gross bi prezzijiet tas-suq jenħtieġ tkun affidabbli, eżawrjenti u komparabbli, u jenħtieġ jiġu stabbiliti miżuri xierqa għal dan il-għan.
            
            
               (2)F’konformità mal-Artikolu 5(1) tar-Regolament dwar id-DNG u biex jiġu vverifikati s-sorsi, l-użi tagħhom u l-metodi użati biex jiġu magħmulin l-aggregati tal-DNG u l-komponenti tagħhom, il-Kummissjoni tfassal mudell ta’ verifika b’kooperazzjoni mill-qrib mal-Grupp ta’ Esperti tad-DNG. Dan il-mudell jenħtieġ jqis il-lista ta’ kwistjonijiet stabbilita f’dan ir-Regolament Delegat.
            
            
               (3)Abbażi tal-proċess ta’ verifika tad-data dwar id-Dħul Nazzjonali Gross, it-tagħlimiet miksuba tul iċ-ċikli ta’ verifika preċedenti u r-rispons mingħand l-esperti tal-kontijiet nazzjonali mill-Istati Membri, il-Kummissjoni identifikat il-kwistjonijiet biex ikunu żgurati l-affidabbiltà, l-eżawrjenza u l-komparabbiltà tad-data dwar id-Dħul Nazzjonali Gross,
            
            
               ADOTTAT DAN IR-REGOLAMENT:
            
            
               Artikolu 1
            
            
               Il-lista ta’ kwistjonijiet biex ikunu żgurati l-affidabbiltà, l-eżawrjenza u l-komparabbiltà tad-data dwar id-Dħul Nazzjonali Gross li trid tiġi indirizzata f’kull ċiklu ta’ verifika għandha tinkludi s-suġġetti li ġejjin:
            
            
               –definizzjoni tat-territorju ġeografiku,
            
            
               –il-prinċipji ta’ stima tas-servizzi tal-abitazzjoni,
            
            
               –it-trattament tal-iżborżi tal-VAT,
            
            
               –miżuri dwar l-eżawrjenza,
            
            
               –it-trattament tal-VAT mhux miġbura.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 8.10.2020
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        ĠU L 91, 29.3.2019, p. 19.
               
               
                  
                     (2)
                  
                        ĠU C 174, 21.5.2019, p. 5.
               
               
                  
                     (3)
                  
                        ĠU L 91, 29.3.2019, p. 19-24.